gentaiscool/nusaparagraph_topic huggingface dataset:
Samakin randahnyo kabugaran jasmani, kian maningkek pulo panyakik hipokinetik (kondisi kurang gerak dan tanpa diimbangi aktivitas fisik sahinggo manimbuan panyakik). Obesitas dan darah tinggi pun dapek manyarang. Panyakik tu kini ndak hanyo manyarang urang gdanag, tapi alah manyarang sampai ka anak-anak. Sajalan jo itu, pengetahuan jo kabiasaan makan nan buruak juo dapek mampangaruhi kualitas iduik manusia, tarutamo anak-anak nan kini banyak main samo gadget dan ndak ado gerak lai. Ndak ado nan namonyo main lari-lari atau nan lain. itu mako pantiangnyo pendidikan jasmani rohani dan olahraga disakolah, supayo anak-anak terlibat dalam gerak dan juo maajak anak untuak manjalajahi lingkuangannyo sahinggo anak dapek basosialisasi dan mambukak minat bakat anak sasuai jo apo nan nyo suko.

Topic: sports
hotel pangeran marupokan hotel nan paliang terkenal di sumatera barat. karano hotel ko marupokan hotel partamo di kota padang nan babintang. hotel pangeran ko punyo kolam renang nan langsuang maadok ka lauik. kolam renangnyo ko adolo batang karambia sabagai hiasannyo. hotel ko marupokan hotel langganan artis katiko ado event di padang. hotel ko pun banyak dipakai untuak acara dek urang. dari acara nikah sampai acara ulang tahun. ball room di hotel ko lumayan gadang makonyo banyak nan mamakai hotel ko sabagai tampek acaranyo. untuak ukuran hotelnyo lumayan gadang parkirannyo pun cukuik lueh dan atm disiko lumayan lengkap dan untuak maambiak pitih ndak usah pusiang.

Topic: leisures
Miris rasonyo mancaliak amak-amak nan live di salah satu media sosial nan mano beko urang nan manontonbisa maagiah piti karano amak-amak ko malakuan aksi mandi lumpua. Bayangkan amak-amak nan alah agek disuruah mandi lumpua di tangah malam untuak mandapek piti di satiok inyo live. Iko samo jo mangemis. Indak hanyo itu amak-amak ko kalau taruih manaruih malakukan aksinyo, nan mano aksinyo bisa 3 sampai 6 jam untuak mandapek piti, bisa hiportemia dan banyak mandapek an panyakik, apolagi iko alah tuo. Mancari piti dari media sosial tantu buliah, tapi caro nan digunoan harus rancak dan indak mambahayokan diri surang. Tindakan nan mode iko indak bisa baranti kalau langsuang diagiah imbalan atau hal samacamnyo, tapi harus dengan cara nan bisa mambaranti aksi nan indak masuak aka, contohnyo agiah karajo na  layak yang diawasi dek pamarintah.

Topic: technology
Marujuak dari orami.co.id mixue adolah perusahaan yang manjua es krim jo minuman the yang barasal dari Zhengshou dan Henan. Perusahaan ko awalnyo dari Tiongkok yang tagak bulan juni 1997. Satalah itu perusahaan es krim ko mulai malabaan sayoknyo ka babagai negara jo mambukak kadai di Vietnam. Popularitasnyo taruih maningkek sampai tahun 2020 hadirlah kadai mixue di Indonesia. Kadai mixue partamo di Indonesia ado di banduang, sampai di eluelukan hanyo bisa dibali pas pai ka bandung. Tapi kini kadai ko lah banyak tersebar di daerah lain di Indonesia. Kadai yang manjua es krim yang banyak variasi dan toping serta haragonyo yang murah. Jadi kalau kawan kawan nio bali es krim elit tapi ndak nio ngaluan pitih banyak mixue lah solusinyo.

Topic: food & beverages
Kalau di daerah tampek ambo tingga biasonyo cubadak tu di gulai. Tapi untuak pertamo kalinyo ambo manamukan cubadak ko nan di gulai tapi diagiah gulo saka katiko ambo jalan-jalan ka Malioboro Jogja. Ruponyo namo makanannyo adolah gudeg. Gudeg ko ternyato salah satu makanan khas nan barasal dari daerah Jawa Tengah. Banyak lo nan suko jo makanan iek ko. Tapi kalau manuruik ambo agak aneh rasonyo. Talampau manih. Mungkin dek biaso makan nan padeh-padeh kalau di kampuang. Tapi baliak ka salero masiang-masiang sih. Kayaknyo kalau nan suko makanan manih saroman tempe bacem, tahu bacem, semor-semoran mungkin akan sasuai jo raso gudeg ko. 

Topic: culture & heritage
Suami ambo pernah ngecek kalau inyo ndak suko sayua pakcoi. Keceknyo rasonyo paik. Tu ambo kecek an ma lo pakcoi tu paik. Lamak kalau masaknyo batuah. Bisuak hari nyo ambo cubo masak an sayua pakcoi untuk makan siang. Ambo masak pakai kuah yang diagiah maizena sahinggo maresap ka kuah pakcoi tadi. Katiko di makan langsuang se suami ambo mangecek an iko pasti bukan pakcoi. Ma lo ado pakcoi salamak iko. Ambo jawek se kalau ndak pacayo ikuik jo ambo bisuak ka pasa mambali sayua ko. BIsuak nyo ambo bali sayua saroman nan ambo masak patang tapi kali ko dikawanan jo suami ambo. Akhirnyo suami ambo pacayo kalau sayua pakcoi ko lamak.

Topic: food & beverages
Pakambangan radio sabagai media massa lalu bakambang dibabarapo negara. Diawali di Amerika Serikat jo pangambangan panamuan Marconi oleh Dr. Lee De Forest pado tahun 1909, karano saat itu pulo inyo dijuluak an "The Father of Radio". Sajak saat itu radio di maerika mulai mangalami pakambangan nan sangek laju. Pado bulan Maret 1923 alah tagak 556 stasiun radio baru. Radio baru pado tahun 1926 badirilah NBC sabagai badan siaran radio nan lueh dan gadang, lalu muncul pesaingnyo yaitu CBS. SAjak saat itu pulo radio taruih bakambang dibabarpo negara bantuak Inggirs, Perancis, Uni Soviet, Jepang dan RRC. Salain mangalami pakambangan, radio pun alah mamasuki tahap panyanpurnaan. Prof E H Amstrong dari Universitas Colombia pado tahun 1933 mampakernalkan sistem Frequency Modulation (FM) sabagai panyampurnaan dari Amplitudo Modulation (AM)

Topic: technology
Liburan biasonyo dijadian untuak marilekskan badan jo pikiran, tapi bagi sabagian urang ado nan maisi liburan untuak mamcari pangalaman nan manegangkan. Biasonyo urang-urang bantuak ko liburannyo pai malukaan olahraga ekstrim macam bungee jumping, arung jeram, paralayang, skydiving, dll. Atau bisa mancubo wahana nan mamicu adrenalin di taman hiburan misalnyo naaik roller coaster, kora-kora, dll. Mancubo hal-hal ekstrim bisa mamicu hormon adrenalin wak kalua. Waktu hormon adrenalin wak tinggi, tubuh wak jadi labiah stres dan mambuek peningkatan detak jantuang jo pernafasan. Hal iko bisa mambuek stres wak berkurang satalah wak uji adrenalin. Untuak nan nio punyo pengalaman liburan nan menggangkan cuboanlah malakuan kegiatan ekstrim nan mambuek jantuang wak berdetak labiah kancang.

Topic: leisures
Setau ambo ndak ado urang nan ndak suko jo talua guluang. Kalau pun ado mungkin ndak banyak. Manggaleh talua guluang adolah salah satu ide nan bisa dijadikan untuak manggaleh dari rumah. Selain caro mambueknyo nan mudah bahannyo pun mudah dicari. Bahan nan diparaluan tu cuma minyak, talua, garam, saus samba, lidi, dan aia. Caro mambueknyo tingga dikocok se talua tu, siap tu agiah garam, dan untuak ambuek talua nyo kambang agiah aia stek. Kalau talua tadi alah mangambang tingga masuak an se ka dalam minyak angek dan guluang talua nan baserak dalam minyak tu jo lidi. Setelah talua guluang nyo alah jadi tingga agiah se ladonyo lai. Mantap.

Topic: business
Sia si yang indak suko, mungkin kini banyak bana urang nan nio masuak karajo di perusahaan yang dinaungi dek BUMN. Sabalum tes atau sabalum mandaftar sebagai peserta tes bumn tantu awak harus manyiapkan diri. Biasonyo banyak urang nan mancari baa langkah supayo bisa karajo di kantua Bumn. Siap tu batamu jo langkah iko patamo mandaftarlah dengan batua, kaduo isi sasuai kriteria dan data yang batua, katigo kalau alah lulus administratif awak harus manyiapkan tes salanjuiknyo, siap tu baraja lah dan mancaliak contoh dari tes yang akan balangsuang, siap tu kalau tes berhasil juo nilai bahasa inggris ancak lo. Mangko siapkanlah jawaban untuak tes salanjuiknyo.

Topic: business
Gereja Ayam adolah salah ciek tampek wisata alam viral nan ado di Jawa Tengah. Tampek nan tapeknyo talatak di Desa Karangrejo, Kecamatan Borobudur, Magelang tasabuik viral satalah ado di salah cik scene di film "Ada Apa Dengan Cinta 2". Bangunan tasabuik sabananyo babantuak buruang marpati. Bangunan iko dibangun pado tahun 1990. Lokasi tasabuik masuak ka dalam kawasan Wisata Bukit Rhema. tadapek kafe di ikua gedung Gereja Ayam nan disabuik jo Kadai Rakyat W'dank. Kadai tasabuik mampu mambadayoan masyarakaik sakitar malalui singkong nan diproduksi dari parak desa dan di bali oleh pangalola dan diagiah perai ka satiok pangunjuang. Tadapek 7 lantai di dalam Gereja Ayam nan satiok lantainyo mampunyoi fungsi nan babeda-beda. Dan di bagian paliang ateh nyo, kito bisa bafoto-foto jo latar pamandangan hutam rimbo nan tabantang lueh.

Topic: leisures
Kegiatan rutin di sakolah, satiok pagi mambaco qur'an dan sholat dhuha. Kegiatan ko alah manjadi kegiatan rutin ambo jo kawan ambo di lokal. Awalnyo memang barek kareno baru patamo kali sholat dhuha, tapi sajak di sekolah iko alah tabiaso lai. Ambo salalu rutin malaksoan kegiatan kaagamaan ko. Mungkin mambaco al-quran alah manjadi kebiasoan ambo sabalumnyo tapi sholat dhuha ko baru lai. Ambo sanang karena katiko sholat dhuha di sakolah bantuak lokal ambo ko rami, adem bana lokal jo urang-urang yang ado didalamnyo, sajadah tabantang basampo, kursi jo meja dipinggian yang bisa mambantuak huruik U sahinggo ditangahnyo bisa untuak sholat. Bak itulah kiro-kiro bantuak lokal ambo katiko sadang sholat.

Topic: religion
Alah duo hari maya bacakak jo kawan inyo dek kareno kasalahpahaman. Mungkin kawannyo ko masiah manggok dek kareno kasalahpahaman itu. Maya juo masiah kareh kareno sikap kawan inyo. Namun, kalau mode ko taruih dan indak di salasaian. Iko akan mambuek hubungan awak jo kawan awak buruak. Jadi memang harus ado urang nan balapang hati. Akhirnyo kareno alah duo hari indak saliang sapo, maya maajak kawan nyo saliang mangecek. Maya maminta maaf atas kasalahan inyo dan menjalehan apo yang paralu dijalehan. Katiko itu juo kawan maya mangarati dan inyo juo maminta maaf atas sikap inyo. Akhirnyo maya jo kawannyo baelok an liak.

Topic: slice of life
Banyak urang nan maleh mananam tanaman kareno indak ado lahan yang gadang padohal bisa juo mananam di lahan yang sempit kalau awak bisa mangakalinyo. Bacocok tanam marupokan kagiatan dalam mangalola lahan jo mananam biji-bijian atau tanaman lainnyo. Barikuik caro mudah mananam di lahan yang bisa dibilang sampik. Patamo awak pakai metode hidroponik, kaduo awak siapkan boto manjadi duo bagian dan lubangi, katigo baliak bagian boto yang dilubangi, siap tu agiah sumbu di bagian bawah jo ateh boto, siap tu masuak an bibit yang nio disemai dan siram jo larutan nutrisi. Tanaman dari metode hidroponik ko juo banyak mangandunag gizi yang elok.

Topic: slice of life
Hari minggu 25 Desember 2022 ambo pai ka pasa mangawanan amak ambo balanjo. Ambo pai ka pasa di dakek rumah ambo. Di pasa ambo dan amak mambali sayua dan  buah-buahan. Sayua nan kami bali adolah sayua lobak, bayam, dan kangkuang. Rencananyo lobak tadi akan dipakai untuak mambuek soto ayam katiko malam tahun baru. Samantaro bayam dan kangkuang rencananyo nio dimasak untuk makan harian. Bayam akan dibuek manjadi sayua bayam, sadangkan kangkuang nio dibuek manjadi cah kangkuang. Samantaro buah-buahan nan kami bali adolah buah jeruk, mangga, dan duku. Katigo buah itu adolah buah nan sangaik ambo sukoi. Kami mambali jeruk sabanyak sakilo. Buah mangga kami bali sabanyak duo kilo. Samantaro buah duku kami bali sakilo.

Topic: food & beverages
Salah satu alat masak nan wajib dipunyo dek ibu-ibu di rumah adolah kuali. Kuali adolah alat dapua nan bisa dipakai untuak manggoreang, manumih, dan mamanggang. Kuali biasonyo mampunyoi ukuran nan beragam. Mulai dari duo puluah limo cm sampai dengan ukuran tigo puluah tigo cm. Kuali mampunyoi berbagai macam warna. Ado nan bawarna hitam dan ado nan bawarna silver. Bahan untuak mambuek kuali pun beda-beda. Ado nan tabuek dari alumunium, logam, baja, stainless, steel, dan teflon. Kamudian kuali pun mampunyoi banyak macam dengan fungsi nan babeda-beda. Partamo ado frypan nan bafungsi untuak manggoreang dengan minyak nan saketek dan manumih. Kaduo sauce pan untuak mambuek saus. Katigo ado wok untuak mamasak nan manggunokan minyak banyak. Kaampek ado grill pan untuak mamanggang. Kalimo ado stock pot untuak makanan bakuah, kaanam ado braising pan untuak maabuih, Terakhir ado saute pan untuak manumih dan manggoreang.

Topic: food & beverages
Mangalola parusahaan yang mangalamai kerugian adolah tantangan yang gadang. Memang sabana harus bapikia dalam mangalola bisnis yang marugi. Katiko tajadi iko manuruik ambo awak paralu mampaelok an sistem bisnis awak. Strategi nan paralu awak ubah jadi indak bantuak yang biasonyo sistem perusahaan awak pakai. Tetapkan jo strategi pamasaran nan dijalankan dek perusahaan awak. Awak juo harus marekrut urang yang punyo integritas tinggi dan karajonyo sasuai. Bisa juo yang biasonyo awak mampromosikan di jalanan se, kini awak gunoan jo teknologi seperti aplikasi nan ado di HP. Gunoanlah sosial media untuak mampromosikannyo, kareno awak harus barani marubah suatu sistem katiko sistem itu disitu-situ se.

Topic: business
Sasudah mangenal babagai menu di Marugame Udon, mari wak bandiangkan jo haragonyo. Niku Udon diagiah harago sakitar 53 ribu, sadangkan untuak beef Abura Udon diagiah harago sakitar 63 ribu. Pabedaan kuallitas dagiang sapi nan dipakai sangaik manantuan pabedaan harago di kaduo menu udon ko. Asdangkan untuak menu nasi, bantuak tendon rice¸diagiah harago sakitar 50ribu, bantuak tu lo jo sukiyaki beef rice nan diagiah harago sakitar 55ribu. Kaduo harago dari duo menu tu indak jauah babeda dek harago bahan dasar seafood nan indak kalah jo harago bahan dasar dagiang sapi nan dipakai. Kalau dibandiangan jo menu udon, menu nasi labiah murah dek bahan dasar nasi nan labiah murah dibandiangkan jo bahan dasar udon. Walaupun bantuak tu, cita raso udon memang labiah nikmat dibandiangan jo menu nasi.

Topic: food & beverages
Ado beberapa tips dari ambo nan bisa kalian lakukan supayo hiduik rukun, aman, dan damai dalam bagaua jo tatanggo. Tips ko ndak hanyo manuruik pandapek ambo surang se tapi tadapek lo dalam kitab Minhajul Muslim karya Syaikh Abu Bakar Jabar Al-Jazairi. Ado pun tips nyo nan pertamo adolah hiduk tanpa manyakiti hati dan perasaa tatanggo. Manyakiti disiko ndak hanyo dengan kato-kato tapi tamasuak juo perbuatan. Nan kaduo, perlakukan tatanggo dengan sabaiak-baiaknyo. Kalau saliang bapapasan saliang manyapo dan ndak manggunjiangkan tatanggo ciek ka tatanggo lainnyo. Nan katigo, saliang babagi jo tatanggo tanpa maremehan paragiahan. Nan ka ampek, selalu hormati dan haragoi tatanggo.

Topic: slice of life
Syaiful sadang manjalani program diet. Salain harus manjago pola makan, Syaiful diminta juo untuak baolahraga di rumah satiok hari. Karano itu kini satiok pagi inyo rajin baolahraga di halaman rumahnyo. Olahraga nan dilakukan dek Syaiful adolah olahraga ringan nan indak mamarlukan banyak alat. Salah satu contoh olahraga nan dilakukan dek Syaiful satiok pagi adolah push up. Satiok salasai sholat subuah, sabalum mandi biasonyo Syaiful akan malakukan push up. Biasonyo Syaiful akan malakukan push up sabanyak 3x15 dalam 5 minik. Olahraga samacam iko acok dilakukan dek Syaiful. Bahkan katiko hari libu, Syaiful akan malakukannyo di duo waktu, yaitu di waktu pagi dan sore. 

Topic: sports
Meraih sukses di maso mudo tantunyo manjadi impian banyak urang. Maski tadanga sulit, namun indak saketek generasi mudo yang berhasil membuktikannyo. Salah satunyo adalah Meisya salah seorang mahasiswa yang sukses menjalankan bisnis aksesoris dari manik di usia mudo. Bisnisnyo sukses meraup keuntungan hinggo limo juta satiok bulannyo. Sejak masih menjadi mahasiswa baru Meisya alah merintis bisnisnyo, tapeknyo sejak bulan Desember 2021 nan lalu. Manjalankan bisnisnyo berawal dari Meisya yang manyukoi barang-barang lucu, kayak aksesoris cincin, galang, kaluang, dan lainnyo. Lamo-lamo Meisya maraso boros karano acok mambali barang dek alasan lucu, dan talinteh di pikirannyo untuak mamulai bisnis dengan berjualan barang yang sarupo.

Topic: business
Suatu waktu ambo dan keluarga pernah mangunjuangi wisata rumah pohon di Tabek Patah. Rumah pohon Tabek Patah mampunyoi satidaknyo 4 rumah pohon. Wisata rumah pohon di Tabek Patah manuruik ambo marupokan tampek liburan nan pas untuak keluarga. Anggapan iko didasarkan pado beberapa alasan. Partamo, di rumah pohon Tabek Patah mampunyoi fasilitas permainan untuak anak-anak. Hal iko tantunyo sangaik cocok untuak keluarga nan nio balibur karano anaknyo bisa bamain dengan pueh. Kaduo, rumah pohon tabek patah mampunyoi spot foto nan rancak. Spot foto nan rancak itu bisa dimanfaatkan untuak mamoto anak. Salain untuak mamoto anak, spot foto nan rancak bisa juo dimanfaatkan untuak foto keluarga.

Topic: leisures
Ternyato sero lo manggaleh di internet ko. Awak ndak paralu manyewo kadai bagai agar bisa manggaleh. Cukuik daftaran se akun awak ka salah satu e-commerce, download aplikasinyo, mako awak alah bisa manggaleh tanpa mambayia sapersen pun. Fitur-fitur nan disadiokan di aplikasi ko pun lengkap bana. Mulai dari fitur kesehatan toko awak nan tadiri dari total pangunjuang toko awak perhari, persentase respon awak ka pambali, stok barang awak, bara barang nan alah tajua, dan lain-lain. Ndak hanyo itu, fitur keuangannyo pun jaleh, bara pitih masuak awak perhari pun tarekam di aplikasi ko. Tantu dengan adonyo fitur-fitur ko akan mampamudah awak dalam mancaliak perkembangan toko.

Topic: business
Handphone mampunyoi babagai macam bantuak sasuai jo fungsinyo. Parusahan-parusahan nan manjadi produsen untuak maningkek an raso nyaman dalam manggunoannyo.Ado namonyo ponsel bisnis, sasuai namonyo ponsel ko dibuek untuak urang nan bakarajo di dalam dunia bisnis. Biasonyo akan dilengkapi jo fitur-fitur untuak kalancaran bisnis, misalanyo kek bursa saham, kisaran investasi, harago ameh dan lainnyo. Ado pulo namonyo ponsel hiburan nan biasanyo tadapek aplikasi multimedia. hiburan nan ditawarkan misalnyo games, animasi, gambar, video, kamrea dan koneksi internet nan langsuang konek ka sosial media. Beberapa jenis Handphone nan disabuik tadi dapek manjadi pilihan untuak urang mampamudah untuak malakukan babagai karajo ataupun manyalurkan hobi nan dipunyo malalui ponsel.

Topic: technology
Kalian nan maraso bosan di rumah sajo katiko libur, mainkanlah game pubg mobile. Pubg manawarkan banyak sakali fitur nan bisa kito cubo mainkan. Pubg mobile adolah game survival nan katiko kito mainkan akan sangaik manantang. Pubg mobile pun bisa kito mainkan basamo-samo jo kawan-kawan. Kito bisa bamain basamo bukan hanyo katiko barado di posisi nan badaketan, tapi kito bisa juo bamain katiko bajauahan. Hal iko karano pubg mobile mamungkinkan kito untuak bisa bakomunikasi jo kawan main kito. Bahkan di pubg mobile, kito pun bisa bakomunikasi jo lawan kito. Fitur itu pun mamungkinkan kito untuak basobok jo urang baru nan bahkan alun parnah kito kenal sabalunnyo. Hal itu tantu mambuek pubg mobile manjadi game nan sangaik manarik, bukan?

Topic: technology
Banyak lo kini urang manggaleh makanan dari rumah. Kalau di kaji sabananyo manang kalau awak manggaleh dari rumah. Kok ka mancari tampek bajuta lo sewo kadainyo, kalau di rumah se kan perai se nyo. Alah dari patang-patang ko taniek untuak mulai manggaleh dari rumah tapi nan ide ko alun juo basuo. Akhirnyo ambo caliak lah resep-resep makanan nan ado di youtube. Basuo lah resep es kepal milo. Lamak bana bantuak es nyo tu. Es nyo diparuik mode es tebak, diagiah toping milo nan maeleh. Mancaliak bantuaknyo se alah taraso segar di karongkongan. Ditambah lo topping-topping nyo mode macaron, meses nan mambuek es ko bawarna warni. Titiak aia salero di bueknyo. 

Topic: business
Setelah di umukan awal Februari patang ko, aplikasi agregator berita Artifact dini lah bisa di unduh dan dicubo bagi panggunanyo tamasuak pangguno nan barasal dari Indoneisa. Artifact ko dibuek dek duo panagak Instagram, yaitu Kevin Systrom dan Mike Krieger. Dalam agregitor ko ado perbedaannyo dengan agregator nan lain, Artifact ko manyadiokan umpan berita nan badasarkan kecerdasan buatan. Jadi beko pengguna akan mambao berita sasuai jo minatnyo. Berdasarkan dari intai an Kompas Tekno, pangguno Indonesia lah bisa mandownload aplikasi ko lewat Google Play Store ataupun Apple Store dalam versi Early Acces. Nan artinyo sabalum aplikaso ko rilis awak sabagai pengguna lah bisa mancuboan aplikasi ko.

Topic: technology
Toppoki camilan khaso korea nan kini sadang naiak daun. Ndak hanyo urang korea se nan suko tapi urang Indonesia pun suko. Raso toppoki nan padeh manih ko mirip jo makanan Indonesia jadi cocok untuak lidah Indonesia. Walaupun warnanyo merah bana tapi tingkek kapadehannyo untuak urang Indonesia masih biaso se jadi ndak paralu takuik kapadehan kalau makan toppoki. Kalau nonton drama korea pasti ngiler mancaliak inyo makan toppoki. Kalau di Korea, toppoki dijua di tapi-tapi jalan, tapi kalau di Indoesia toppoki labiah banyak di jual di restoran-restoran, walaupun kini alah mulai ado nan manjua di tapi jalan. Untuak nan suko nonton drakor buliah bana dicubo toppoki ko untuak mangawanan nonton, supayo samakin taraso korea-koreanyo.

Topic: food & beverages
Teknologi alah sangek bakembang dari tahun-tahun sabelumnyo Di mana kini segala pekerjaan manusia dapek dibantu oleh robot. Ado jenis robot nan dinamokan robot humanoid. Di mana mamiliki bentuk fisik seperti manusia dengan duo kaki serta duo tangan. Selain itu bentuk tubuh nan sama pula seperti manusia di mana kepalanyo barado di ateh dan mamiliki duo buah mata. Robot humanoid iko selain babentuk sempurna seperti fisik manusia atau tubuh manusia ado jugo jenis nan hanyo sama dari pinggang ka ateh. Robot humanoid iko mamiliki kesan manyerupai manusia sahinggo katiko bainteraksi dapek mandapekkan suasananya.  Selain itu robot humanoid iko mampu malakukan interaksi-interaksi  dengan manusia asli dan mambantu pekerjaannyo sasuai dengan bagaimana manusia batindak. 


Topic: technology
Tahun Baru Hijriyah adolah tahun barunyo urang Islam. Tahun baru Hijriyah bamulo katiko nabi Muhammad Hijrah dari kota Makah ka Madinah. Makna sabananyo dari tahun baru Islam adoalh menyadarkan awak basonyo waktu taruih bajalan dan umua nan tasiso samakin bakurang. Dengan demikian sebagai umat Islam harus bausaho untuak mambuek hiduik labiah elok dari nan sabalumnyo. Kebetulan bisuak alah 1 Muharram berarti awak akan manyambuik tahun baru Islam nan ka 1444. Marilah awak rayokan tahun baru islam ko dengan kegiatan-kegiatan nan bermanfaat dan baiak di mato Allah. Isi dengan kegiatan baibadah, mangaji, melakukan solat-solat sunnah dan lain-lain agar siso-siso usia nan diagiah Allah bisa awak manfaatkan dengan sabaiak-baiaknyo.

Topic: religion
Den pai ka restoran seafood nan terkenal dikota kami. Den pai jo sanak jauah nan barasa dari luar kota. Kami mamasan banyak makanan seafood takah olahan udang, cumi-cumi, kapitiang. Kami mamakan sado nan tasadio di meja nan alah kami pasan. Seafood nan kami makan kini masih angek jadi kami mamasan aia minum dingin. Tu, den pai ka kasir untuak manambah pesanan minuman. Kami mancubo maabihan seafood nan kami pasan sambia maota. Seafood nan alah abih dulu yaitu udang. Dek banyak makanan nan kami pasan, makanan indak abih. Siso makanan nan masih banyak kami bungkuih untuak kami lanjuik makan dirumah. Salain itu, kami mamasan seafood baru untuak dibungkuih bia bisa dimakan jo urang nan dirumah. 

Topic: food & beverages
Ado tampek wisata alam yang ado di sijunjuang nan manjadi geoparknyo daerah sijunjuang. namonyo geopark Silokek, nan masuak nominasi tampek wisata alam terbaik tahun 2022. Tampek wisata silokek mancaliak an alam nagari Silokek nan sapanjang jalan dilalui samo batang aia. Tampek nan bisa dikunjungi mode ngalau, aia tajun, pasia putiah sampai tampek basajarah peninggalan kereta api Balando. Namun, pengoperasian wisata nan masih minim mambuaek pemanfaatan tampek wisata indak maksimal seperti informasi daerah tu sampai tourguide nan masih alun profesional, sedangkan urang lua nagara banyak nan tibo untuak bakunjuang jo manikmati arung jeram na tanamo di Silokek. Bukan hanyo itu, fasilitas keselamatan dan jarak nan jauah dari pusat kesehatan jadi nilai pantiang nan harus diperhatian.

Topic: leisures
Teknologi nan alah sangek bakembang dari tahun-tahun sabelumnyo di mana saat iko serba online dan serba mudah.sabut saja aplikasi grab nan marupokan aplikasi nan manyediakan pembalian makan online, anta japuik, maupun pengiriman barang. Aplikasi iko sangek mampermudahkan bagi banyak urang  karano penggunaannyo nan sangek simpel dan sederhana serta hanyo mamerlukan internet sabagai akses untuak mambukanya. Aplikasi dengan pangguno labiah dari 100 juta iko alah mambuek banyak urang bagantung tahadok fungsi  produk nan ditawarkannya. Kini alah banyak urang nan mamakai jasa online ketimbang offline karano penggunaannyo nan lebih mudah serta dapek digunakan kapanpun. Selain itu aplikasi grab iko mamiliki begitu banyak kelebihan dengan manawarkan babagai voucher atau potongan harga sahinggo banyak penggunanyo meraso dimudahkan ateh biaya nan akan dikenakannyo. 


Topic: technology
Kalian pasti tertarik mancubo olahraga voli kan? Voli sangaik layak untuak dimainkan. Hal nan mambuek voli sangaik layak untuak dimainkan karano olahraga iko cukuik populer di Indonesia. Walauapun namonyo indak setenar sepakbola dan badminton, tapi manuruik data, olahraga voli mampunyoi 900 juta penggemar di saluruah dunia. Olahraga voli manjadi sangaik populer di Indonesia karano Indonesia mampunyoi banyak pantai nan bisa dijadikan tampek untuak bamain voli. Manariknyo, olahraga voli ko indak hanyo populer di daerah pantai sajo, tapi populer juo di kota dan di desa. Asia manjadi salah satu benua nan mampunyoi penggemar voli terbanyak. Banyaknyo penggemar voli di Asia tantunyo mambuek olahraga iko samakin layak untuak dimainkan, kan? Jadi, bilo kalian akan mancubo main voli?

Topic: sports
Bulan Agustus Tahun 2019 den pai ka Malang bakunjuang ka tampek kawan den nan bakuliah di Universitas Brawijaya. Satibonyo di sinan kami emang barencana untuak pai wisata alam ka Gunuang Bromo, salah satu destinasi wisata di Jawa Timur nan mampunyoi pasona sunrise tabaiak di dunia. Tangah malam, kiro-kiro pukua 1 kami barangkek dari Malang manuju Bromo malalui jalur via Nongkojajar (Pasuruan) kabanyo, jarak nan kami tampuah sakitar 54 km sakitar 3 jam pajalanan. Satalah malewati hutan rimbo dan pakampuangan warga, kami sampai di salah satu hotel nan katonyo jiko lah manamuan hotel Plataran Bromo bararti pajalanan ka Gununag Bromo tingga saketek lai. Indak lamo kamudian, kami sampai di pos masuak Taman Nasional Bromo Tengger Semeru. Satalah mambayia tiket nan kalau ndak salah wajtu itu Rp 35.000 kami ciek-ciek mulai masuak dan malanjuikan perjalanan jo jalan kaki sapanjang 700m - 1 km.

Topic: leisures
Hal-hal yang sabaiaknyo dilakuan sabalum malakukan olahraga yaitu Pamanasan, Pamanasan mambantu maningkekan suhu tubuah sabalum olahraga, juo untuak mambantu mampasiapan kondisi tubuah dan mangurangi kamungkinan cedera katiko baolahraga. Minum aia putiah, dengan minum aia putiah sabalum olahraga akan tatap tahidrasi, dan mambuek labiah baenergi. Gunokan pakaian dan sapatu olahraga yang sasuai, mangunoan pakaian olahraga yang tapek akan mambantu awak maraso labiah nyaman, mamiliki dayo tahan yang lebiah baiak, dan mambuek latihan labiah manyenangkan. Siap’an handuak keciak sabalum baolahraga, hal itu dapek mambantu tahindar dari risiko iritasi pado kulik. Dan yang tarakhia, apobilo mangalami cedera katiko baolahraga, capek antian kagaiatan tasabuik dan baistirahat.

Topic: sports
Waktu hari libur maso ambo kuliah, ambo jo kawan-kawan pai ka pulau komodo. Ambo jo kawan ambo memang lah niek untuak ka pulau komodo, akhirnyo kesampaian juo. Jadi pulau komodo ko adolah tampek asli hewan khas indonesia. Pulau komodo tu terdiri dari beberapa pulau dan perairan lauik, tampeknyo di Kepulauan Nusa Tenggara. Pulau komodo lah tampek yang bisa awak caliak kalau nio mancaliak dari dakek baa kehidupan komodo yang sabananyo. Pulau komodo juo masuak kadalam situ warisan Dunia UNESCO. Tampeknyo barasiah, lamak dipandang mato masih banyak papohonan yang asri, indak mancaliak komodo se awak bisaloh mancubo makanan khas urang sano.

Topic: leisures
Pulau pagang adolah salah satu pulau nan ado di sekitaran kota Padang. Pulau Pagang ko masih mamiliki pasia nan putiah dan lauiknyo nan masi janiah bawarna biru. Disiko kalian bisa bana snorkeling di sekitar Pulau. Di pulau ko tasadio penginapan bagi sia nan nio manginap dengan harago Rp250 ribu hingga Rp300 ribu per malam. Bagi nan nio barangkek dari Padang bisa malalui Dermaga Bungus Teluk Kabung atau di Muaro Padang. Kalian bisa piliah nan tadakek dari rumah kalian. Untuak kendaraan nan bisa digunoan satu-satunyo cuma pakai kapa. Biasonyo manggunoan kapa nelayan nan kapasitasnyo 15-40 urang. Beko sekitar 45 minik perjalanan kalian langsuang balabuah di Pulau Pagang.

Topic: leisures
katiko den kenek,dulu den masih dak apal tentang bacaan sholat dan gerakannyo do,padahal waktu tu kawan-kawan den lah hapal sadonyo tingga den nan olun hapal,katiko itu untung masih ado ibu den yang maajaen den tentang gerakan sholat jo bacaannyo, ibu den manjalehen baa kalau pas rukuk,baa kalau pas tasyahud awal,tasyahud akhir,sujud,tangen pas berdo'a,tangan pas iftitah,dab sebagainyo. sasudah den tau gerakannyo ibu den lalu maajaen den untuk ma hapal bacaan sholat,patamo ibu den manyuruh den maapa niat sholat 5 waktu,subuh,zuhur,ashar,maghrib,isya.sasudah tu baru di suruh hapal bacaan sholat  dalam gerakan sholat.dak butuh waktu lamo den akhirnyo hapal bacaan sholat jo gerakan sholat berkat ibu den.

Topic: religion
Katiko Springboks, tim pasatuan rugby nasional Afrika Selatan, pai ka Australia dalam tur pasatuan rugby anam minggu, hal iko lantas mamicu protes anti-apartheid massal di saluruah nagari. Salah satu karusuhan nan gadang nan pernah ado. Patandingan partamo diganggu dek banyak pangunjuk rasa. Dan pado saat partandingan katigo akan balangsuang, 5.000 pangunjuk rasa bakumpua di jalan-jalan Melbourne. Mereka kabanyakan iolah mahasiswa universitas. Sabalum patandingan dimulai, para parusuah bausaho mancaliak ka bawah tiang gawang. 650 polisi, babarapo di ateh kudo basanjatokan pantungan, tibo di tampek kajadian. Kamudian kaadaan darurat salamo sabulan diumumkan di Queensland. Sakitar 700 urang ditangkok pado kajadian nan tajadi ko.

Topic: sports
Rasonyo masin cuci alah manjadi kabutuhan nan harus ado di satiok rumah. Indak hanyo mampudah untuak mancuci baju, tapi bisa labiah manghemat waktu untuak mancuci baju. Dulu sabalum mampunyoi masin cuci harus mancuci jo tangan pai ka sumua atau batang aia na tadakek dari rumah. Masih banyak sabananyo nan malakuan hal tasabuik. Tapi, di rumah alah ado masin cuci dan dipamudah pulo karano adonyo aia dari PDAM na labiah efisien. Masin cuci bisa digunoan indak hanyo mancuci baju biaso, mulai dari kain panjang, salimuik, tas sampai sapatu. Sabannyo yang nan paliang manolong dari teknologi masin cuci ko adolah tampek pangariangannyo, jadi indak butuh waktu nan lamo untuak mangariangan kariang maskipun hari indak carah. Kalau manggunoan masin cuci bisa 2 jam kariang langsuang bisa pakai baliak.

Topic: technology
Mamiliah buah nan masih segar dan rancak adalah hal nan perlu dikuasai katiko mambali buah samangko. Ado babarapo tips untuak mamiliah samangko nan isinyo masih rancak dan manih. Metode iko dapek dipakai yaitu dengan caro mancaliak warna kuliknyo, samangko nan rancak punyo warna nan agak kecoklatan jo kekuningan. Lalu, jan sampai tatipu dek kulik samangko nan mangkilek, samangko nan rancak akan bawarna agak kusam di kuliknyo manandoan kalau semangkok alah masak. Katigo, mancubo untuak mengetahui padek indaknyo dengan caro diketuk. Salanjuiknyo, mancubo barek samangko untuak manilai tingkat aia nan ado di samangko. Lalu, mancaliak bintiak-bintiak hitam nan ado kulik samangko, samakin banyak bintiak hitam mako kandungan gulo di samangko cukuik banyak sahinggo samangko manih. 

Topic: food & beverages
Kantin sakolah ambo selalu ado stok yang banyak untuak minuman yang lamak ko, susu kedelai urang ngeceknyo. Susu kedelai ko lamak manuruik ambo dan indak lo amis jadi ambo memang dari dulu suko bana minum iko kalau lagi istirahat kelas. Ambo labiah suko jo susu kedelai kareno labiah lamak dan kalau ambo minum banyak ndak buek ambo eneg bantuak susu yang lain lagi pulo banyak juo manfaat minuman ko. Susu kedelai ko alah terbukti bisa manurunkan lemak jahat kolestrol jadi kalau yang nio diet ancak lo minum susu kedalai. Banyaklah manfaat nyo dan rasonyo pun lamak manuruik ambo ndak jauah bana dari susu jawi.

Topic: food & beverages
Sayua dan buah adolah makanan nan kayo jo serat. Seperti nan awak tahu serat tu rancak untuak pencernaan. Selain tu, kandungan serat pado buah dan sayua ko bisa bafungsi untuak manurunkan penyerapan lemak dan kolesterol dalam darah. Supayo tubuah awak selalu sehat dan tahinda dari panyakik-panyakik nan disebabkan dek peningkatan kolesterol dalam tubuah seperti panyakik jantuang, diabetes, dan obesitas akibat mamakan makanan lauik bantuak udang, cumi, kapitiang, karang, dan makanan lauik lainnyo, mako acok-acok dan pabanyak lah makan buah dan sayua satiok makan seafood. Sahinggo, bisa tetap makan lamak. Tapi tetap jan balabiahan karano sasuatu nan balabiahan tu tetap ndak elok.

Topic: food & beverages
Di Indonesia banyak nyo kabaragaman adolah hal nan lumrah yang alah biaso awak jumpai satiok hari. Agama islam adolah agamo yang paliang banyak di anut jo umaik di Indonesia dalam artian nyo adolah mayoritas. Umaik islam ado juo malaksanakan upacaro keagamaan yaitu ciek diantaronyo adolah pado saaik hari rayo idul adha atau hari rayo qurban. Manuruik ambo katiko hari rayo idul adha labiah elok kalau awak malaksanaan nyo jo hati yang ikhlas dan niek yang elok untuak baqurban. Dalam palaksanaan mamotong qurban awak harus malakuannyo jo caro yang alah diaaja kan islam. Hari rayo idul adha ditantukan palaksanaan nyo sasuai tanggal kalender islam.

Topic: religion
Dampak sosial bagi anak-anak panggunoan tipi. Sajak akhir tahun 1990-an, samakin banyak urang tuo nan mangizinkan bayinyo manonton tipi sairiang jo samakin banyaknyo prosuk DVD nan diiklankan dapek mambantu pakambangan bahasa jo kognitif bayi. Namin, indak ado panalitian nan manunjuak an bahwa manonton tipi sajak usia dini dapek maningkek an pakambangan bahaso anak. Sabaliaknyo, bukti ilmiah manunjuak an bahwa bayi nan manonton DVD samacam itu mamiliki kamampuan babahaso asiang nan randah. SAlain itu, bilo kamampuan anak mangenal huruf jo angko diukua pado umua sakolah, anak nan maonton tipi sabalum umua 3 tahun mampunyoi skor labiah randah daripado anak nan indak manonton tipi sabalum umua 3 tahun.Damikian pulo, samakin banyak anak manonton tipi sabalum umua 3 tahun, samakin tinggi kamunkinannyo mangalami masalah parhatian pado umua 7 tahun.

Topic: technology
Dari jaman dulu sampai kini sangaiklah banyak resep masakan, elok tu nan diturunkan sacaro turun-manurun ataupun resep makanan nan baru nan tabuek dari hasil kreativitas anak-anak mudo atau resep makanan nan alah diturunkan sacaro turun-manurun tapi divariasian. Mungkin alah baribu resep nan ado didunia ko. Contoh nan paliang umum untuak resep makanan nan diturunkan sacaro turun-manurun adolah randang nan marupokan makanan khas Indonesia nan alah terkenal ka saluruah panjuru dunia. Sadangkan untuak resep makanan baru nan tabuek dari kreativitas anak-anak mudo sangaiklah banyak. Salah satu contohnyo adolah ayam geprek. Ayam geprek patamo kali dibuek jo panjua ayam goreng tapuang nan banamo Ibu Ruminah di tahun 2003, di kawasan Papringan nan rami jo mahasiswa.

Topic: food & beverages
Informasi dan barita tabaru tentang gadget. Gadget ko memang teknologi yang indak pernah habiah bahan untuak dijadian barita. Kini banyak hp yang hampia samo tapi sabananyo babedo, haragonyo pun babeda saketek. Bantuak samsung Galaxy M53 5G jo Galaxy M52 5G. Beda kaduo hp ko sakitaran sajuta an, tapi antutu nyo labiah elok yang M52 5g lai. Walaupun bantuak itu kaduonyo punyo kalabiahan dan kakurangan masiang-masiang. Kalau ambo mambali M53 5G dan bantuak yang awak tau samsung banyak fitur yang alah csnggiah. Contohnyo se fitur NFC, jadi caro mangaktifkan NFC ko mudah se. Patamo Bukak pangaturan di hp android awak, kaduo pilih koneksi, siap tu klik NFC dan pamabayaran, siap tu aktifan ka mode on dan fitur NFC bisa awak gunoan.

Topic: technology
Sadang jalan-jalan jo kawan ka arah Bypass dakek kantua Balaikota Padang tibo-tibo kami ingek alun sambayang luhua. Kebetulan lewat muko masajik baru nan ado di Kota Padang. Masajik ko lataknyo masih dalam lingkuangan kampus Universitas Baiturrahmah. Tacangan-cangang se kami mancaliak masajiknyo. Luweh. Gadang bana bangunanyo. Untuak pai ka kamar mandinyo harus lo mangaliliangi bangunan masajik ko soalnyo kayaknyo waktu itu kami salah tampek parkiran jadi jauah putanyo. Tapi ado lo manfaatnyo kami jadi bisa mangaliliangi masajik ko sakaliliang. Katiko baru masuak ka masajiknyo aroma-aroma hotel langsuang manyerbak ka suduik-suduik ruangan. Ornamen-ornamen masajiknyo pun batema modern klasik jadi nampak mewah bana.  Karpetnyo pun taba dan harum. Pasti masajik ko beko viral.

Topic: religion
Kebersihan adolah sebagian dari iman. Mode itu lah bunyi dari salah satu hadis nan acok awak danga. Tapi banyak masajik-masajik di pinggia jalan nan gadang-gadang, rancak-rancak, megah-megah, cuma kebersihannyo ndak nyo jadikan prioritas untuak di jago. Apo lai masajik-masajik nan ado di pinggia jalan. Masajik nan mode iko pasti banyak dikunjuangi dek urang nan sadang dalam perjalanan nan baniek untuak sambayang bahkan untuak baistirahat sejenak dari latiahnyo perjalanan. Terutamo kamar mandinyo, banyak bana nan kumuah. Antah dari urang nan singgah nan ndak manjago kebersihan antah dari pengurusnyo. Padohal iko rumah Allah nan seharusnyo samo-samo awak jago kebersihannyo sahinggo mencerminkan sifat umaik muslim nan barasiah.

Topic: religion
Baduto adolah salah satu perbuatan nan dilarang dalam ajaran Islam. Tapi ado kondisi-kondisi nan mambuek wak buliah baduto. Kadang wak tapaso untuak baduto demi kabaikan. Umat Islam dibuliahan untuak baduto kalau sadang ado dalam kondisi berikut. Nan patamo waktu sadang parang. Baduto saat parang dibuliahan karano tamasuak dalam siasat parang. Kondisi lain yaitu waktu nio mandamaikan suatu pihak dengan pihak lain. Dalam Islam wak diajarkan untuak bahubungan dengan damai jo pihak lain, tapi sayangnyo raso dendam sulik dihilangkan kalau alah batangka. Dek itu buliah baduto untuak malerai dan mandamaikan urang. Dan nan terakhir, suami buliah baduto untuak manyanangan hati istri dan manjago keharmonisan rumah tangga.

Topic: religion
Satangah jam lalu, katiko Alim sadang mancari tampek untuak makan siang, inyo mancaliak ado rekomendasi rumah makan di sosial media nan kebetulan bana dakek dari kantua tampek inyo karajo kini. Dek gara-gara tampek tu banyak disabuik dek urang-urang kalau makanan nan inyo jua tu lamak tu murah lo lai. Alim baniek untuak singgah ka rumah makan tu. Satibo Alim disitu inyo nampak banyak urang sadang maantri untuak mamasan. Alim mancaliak menu nan ado di rumah makan, sudah itu mamasan makanan nan alah inyo piliah. Manunggu babarapo minik barulah pasanannyo tibo. Alim mulai mamakannyo kironyo emang sasuai jo kecek urang kalau di rumah makan iko punyo makanan nan lamak. Sasudah makan Alim baliak ka kantuanyo dan baniek untuak makan siang bisuak ditampek tadi inyo singgah.

Topic: food & beverages
Ndak paralu jauah-jauah ka Jepang, awak kini bisa makanan capek saji asal Jepang di Indonesia. Yoshinoya manjadi salah satu favorit urang nan nio makan makanan Jepang salain mie ramen. Yoshinoya manjua rice bowl dengan baragam lauak dari irisan dagiang sapi dan ayam. Nan paliang khas dari restoran ko adalah menu Beef Bowl. Irisan dagiang tipih nan lambuik dan nasi angek yo bana kombinasi nan manggugah salero. Ditambuah pulo kuah miso nan diagiah tapisah manambah kanikmatannyo. Salain itu menu ayam donburinyo nan tabuek dari campuran dagiang ayam jo talua ndak kalah lamaknyo. Panasaran kan baa lamaknyo makanan Jepang di Yoshinoya? Langsuang se cuboan di restoran tadakek atau bisa lo pasan lewat aplikasi. 

Topic: food & beverages
Katiko bekerja di kantor mamerlukan hal barikut iko bia tercipta kondisi kerja yang. elok  partamo,  tepat waktu karano perusahaan akan labiah mangapresiasi kapado karyawan nan tepat waktu dalam mangerjakan tugasnyo maupun datang ka  kantor.  kaduo,  cekatan dalam mangerjakan tugas nan alah diberikan oleh atasan dan manjadi tanggung jawabnyo sabagai karyawan kantor.  katigo,  mamiliki hubungan elok jo karyawan lain bia katiko kito mangalami kesulitan dapek maminta bantuan kapado mereka karano merekalah nan paham jo jalannyo kegiatan perusahaan.  kaampek, dapek mamberikan inovasi sahinggo perusahaan dapek dimajukan sacaro barsama-sama.  kalimo,  mangerjakan tugas sasuai jo prosedur dan standar nan barlaku dalam perusahaan tasabuik sahinggo hasilnyo  manjadi baik. Itulah hal-hal nan dapek mambantu untuak manciptakan kondisi kerja nan baik. 


Topic: business
Mananam adolah caro nan bisa dilakuan untuak mandapekan bahan makanan yang hemat dan sehat. Banyak caro untuak mananam tanaman, diantaranyo pakai media tanah dan aia atau hidroponik. Kalau dicaliak dari proses dan hasil labiah rancak mananam manggunokan media aia. Karano dengan caro nan tapek mananam manggunokan media aia mambuek tanaman tumbuah labia capek dan labiah rancak. Salain itu tanaman hidroponik ndak tagantuang samo kondisi tanah, kondisi cuaca, dan hemat ruangan. Tapi kalau dicaliak secaro konvensional mananam pakai media tanah labiah murah dilakuan, dan alat yang diparaluan pun ndak susah didapekan dan murah. Jadi ma yang rancak, kalau dari hasil labiah rancak hidroponik, tapi kalau nio yang mudah murah labiah rancak media tanah.

Topic: slice of life
Maso-maso pandemi dan maso satalah itu banyak bamuculan babagai urang mambuko usaho di rumah. Nampak dari banyaknyo teras-teras rumah nan barubah manjadi kadai. Baitulah na ambo lakuan. Mancari karajo kini indak saketk payahnyo, jadi daripado tapaku untuak mancari karajo sajo, labiah rancak cari panghasilan dari rumah sajo. Iko bukan tanpa alasan, mambukak usaho di muko rumah bisa mambuek labiah efisien manjago dan marawek rumah paninggalan urang tuo. Sabagai anak tarakhir, tantunyo rumah urang tuo nan indak ado sabagai tangguangjawab untuak manjago dan marawek rumah tuo. Mambuko usaho pakaian nan mano malanjuik an usaho urang tuo nan alah ditinggaan. Karajo rumah dan kadai bisa di kandalian dengan baik.

Topic: business
Kalian nan ingin manyubarangi pulau dengan mambawo oto pribadi sangaik bisa mancubo untuak manaiki kapa lauik. Kapa lauik dapek kalian naiki karano caro untuak manaikinyo relatif gampang dan indak mamarlukan banyak syarat. Hal partamo nan harus kalian lakukan katiko handak manaiki kapa lauik adolah mamastikan diri kalian lah malaksanakan vaksinasi booster atau dosis katigo. Vaksinasi iko diwajibkan untuak panumpang kacuali anak barumua di bawah 6 tahun. Salanjuiknyo kalian wajib manggunokan aplikasi paduli lindungi. Satalah syarat-syarat itu tapanuahi, kalian bisa mamasan tiket kapa lewat aplikasi. Satalah kalian mandapekkan tiket, datanglah ka palabuahan tampek kalian naiak kapan dan turunlah di palabuahan tujuan kalian.

Topic: slice of life
Ajaran agamo mangajarkan untuak indak mamakan makanan haram saperti babi atau olahan samacamnyo. Namun di era modern iko samakin banyak budaya luar nan masuk ka lingkungan sakitar sahinggo makin banyak urang nan indak mamperdulikan apa nan indak diperbolehkan dalam agama. Dalam agamo katiko sasaurang mamakan makanan olahan babi namun indak mangetahuinyo mako makanan tersabut indak dianggap dosa. Namun katiko inyo mamakan olahan makanan tersabut jo mangetahui bahwa makanan tersabut haram mako apa nan inyo makan akan manjadi doso untuaknyo. Seperti sasaurang nan sabenarnyo tahu kalau makanan tersabut mangandung babi namun Inyo tetap mamakannyo jo bapura-pura indak tahu mako itu akan dianggap doso.

Topic: religion
Sambilan, pijat refleksi. Stres mambuek otot-otot badan manjadi nyari atau litak. Caro lain nan bisa dunsanak lakuan untuak manghilangan stres yakni malakukan pijat refleksi, bantuak Thai Massage. Pijatan bisa mananangkan otot-otot tubuah nan managang. jikok dilengkapi araoma terapi, bukan hanyo nyeri badan nan akan mambaik, pikiran pulo akan jadi tanang. Salanjuiknyo,  manarik napas dalam. Maambiak napas dalam tabukti manurunkan kadar kartisol. Hasilnyo, teknik ko dapek mambantu mangurangi stres dan kacamehan nan dirasokan. Untuak mamulainyo, langkah-langkahnyo 1) cari tampek nan langang dan nyaman, lalu duduak dangan tanang, 2) tutuik mato dan ambiak angok malalui iduang, 3) hidu angok dalam-dalam dalam duo hituangan. Tahan angok dalam ciek hituangan, lalu buang angok palahan dalam ampek hituangan.

Topic: slice of life
Sumatera Barat ndak pernah kahabisan tampek wisata nan rancak. Beberapa tahun ka balakang tampek wisata nan jadi primadona baru di Sumatera Barat adolah Alahan Panjang. Kalau kalian main ka Alahan Panjang, kalian wajib manginap di villa kayu putiah. Villa kayu putiah wajib dijadikan tampek manginap karano mamiliki pamandangan nan indah. Salain pamandangannyo nan asri, udaro nan ado di sakitar villa kayu putiah ko pun masih sajuak dan barasiah. Kaunggulan lain dari villa kayu putiah adolah kabaradoan cafe di area villa nan mambuek tamu ndak paralu jauah-jauah jikok nio mancari makan. Terakhir lokasi villa nan dakek jo kabun strowberi manawarkan kesan lain saat balibur kamari. Jadi satalah mambaco kaunggulan-kaunggulan dari villa kayu putiah, bilo kawan-kawan akan manginap di sinan?

Topic: leisures
Wild rift adolah game online yang diadaptasi dari game pc yaitu League of Legend. Game ko bakategori gam moba yang samo kayak Mobile Legend. Game ko mamiliki maps yang gadang dibandiangkan Mobile Legend. Di dalam game ko tadapek 5 role, yaitu top lane, middle lane, jungle, support samo attack damage carry atau nan biaso disingkek ADC. Di game ko tiok role mamiliki tugasnyo masiang-masiang. top lane ado di bagian ateh mah, middle ado dibagian tangah, jungle tugasnyo main diarea hutan nan nantinyo akan mambantu satiok role untuak mambunuah musuh, sedang kan support mambantu adc untuak manyalasaian bagian bawah dari maps tasabuik.

Topic: leisures
Kini ambo jo keluarga lagi di jogja untuak manghadiri acara keluarga ambo yang tinggal di siko. Alah selesai acar ado wakatu duo hari untuak kami jalan-jalan sebelum pulang ka rumah. Ambo nio mancaritokan wakatu patamo kali makan gudeg, awalnyo ambo kiro ndak bakal lamak makanan ko soalnyo warno nyo se coklat kaitaman gitu pastilah manih, tibo e lamak juo pas alah dicubo. Gudeg ko khas jogja jadi nasi yang diagiah berbagai macam lauak ado taluan, dagiang jawi, ayam dan sayua² an yang di dominasi warno galok sebab alah dari bumbu yang khas bana dari gudeg. Jadi untuak yang jalan-jalan ka jogja cuboan lah gudeg asli lamak ndak kan manyasa gai awak makan itu paruik awak pun pasti kanyang makan gudeg.

Topic: food & beverages
Kawan ambo suko bana jo talua guluang yang dalamnyo dililik jo mie samo bana bantuak ambo. Wakatu ambo patamo kali makan talua guluang ndak ado yang diagiah mie mode tu jadi pas ambo makan talua guluang yang pakai mie tu suko juo ambo kiro e. Kawan ambo banyak juo yang suko tapi adoloh yang ndak suko keceknyo aneh talua guluang diagiah mie jadi barubah rasonyo keceknyo. Ambo kecek an baa kok ndak suko jadi tambah gadang talua guluang awak kalau pakai mie ko. Kalian yang alun cubo cuboanlah soalyo talua guluang kini alah banyak variasinyo terutama talua guluang mie tu.

Topic: food & beverages
Kini banyak bana terjadi banjir di daerah-daerah rawan banjir maupun indak. Kareno aia hujan kini gadang bana dan acok, awak paralu tau mampersiapkan diri kondisi banjia. Daripado tajadi yang indak-indak labiah elok awak mampersiapkan diri. Misalnyo awak tinggi an tampek barang elektronik awak, dan paliang penting mamparsiapkan barang bahargo seperti surek manyurek dan tabungan kok ado dalam ciek tampek. Kareno manuruik ambo katiko banjir tajadi awak kadang bingung nio manyalamaik an yang ma dulu, jadi kalau alah ado di ciek tampek awak mangurangi resiko itu. Latak an lah ka tampek yang tinggi misal di lamari. Kalau pun banjir alah tinggi bana, awak mudah juo maambiaknyo sakali ambiak.

Topic: slice of life
Ustad Zakir Naik adolah urang alah mandakwahkan ajaran agamo islam ka saluruah dunia. Gayo dakwah nan manggunokan pendekatan perbandingan antar agamo nan mambuek gaya dakwah tasabuik cukuik babahayo. Namun, hal ikolah nan manjadikannyo istimewa. Mamahami isi dari kitab suci agamo lain mambueknyo dapej manjawek dengan pemahaman dan dari sisi nan babeda. Hal iko mangakibekan pemahaman nan cukuik jaleh antaro kesempurnaan nan ado di kitab suci Al-Qur'an dengan kitab suci agamo lain. Baliau indak marandahkan agamo lain, tetapi mancubo manjalehkan isi Al-Qur'an nan marupokan bantuak sempurna dari kitab-kitab sabalumnyo. Perbandingan agamo ikolah nan manjadi ciri khas dari dakwah nan dilakukan samo Ustad Zakir Naik tasabuik. 

Topic: religion